سەبار مەشھەدانی

سەبار ئەحمەد ئەلمەشھەدانی (مردووی ٢٥ی ئەیلوولی ٢٠٢٣)، نازناوی ئەبوو جەعفەر سەرکردەیەکی بەعسی عێراقییە. لە ١٣ی کانونی یەکەمی ٢٠٢٠، بە پاڵپشتی فەرماندەیی نیشتمانیی حیزبی بەعس، لەدوای ئەمینداری پێشووی حیزبی بەعس لە عێراق، وەک سکرتێری فەرماندەیی ھەرێمیی حیزبی بەعس دەستنیشانکرا.  ھەندێک لە سەرکردەکانی فەرماندەیی ھەرێمیی عێراق ناڕەزایەتیان دەربڕی بەرامبەر بە ھەڵبژاردنی،  لەوانە سەلاح موختار و   و عوقلە عەبدولسەکر کوبەیسی جێگری پێشووی فەرماندەیی ھەرێمیی عێراق. 

سەبار ئەلمەشھەدانی کاری کردووە بۆ ڕێکخستنەوەی حیزبی بەعس دوای داگیرکردنی عێراق لەلایەن ئەمریکاوە لە ساڵی ٢٠٠٣، پاشان بووەتە بەرپرسی لقی حیزبەکە لە مەحمودییە، پاشان کرا بە ئەندامی فەرماندەیی ھەرێم و دواتر فەرماندەیی نیشتمانی. لەلایەن ھێزەکانی ئەمریکاوە لە زیندانی بوکا دەستگیرکرا.  حەمید مەنفی ئەلکەرافی سەرکردەی بەعسییەکان، لە مانگی یەکی ساڵی ٢٠١٢دا ڕای گەیاند، لەنێو ئەو بڕیارانەی کە لەلایەن کۆبوونەوەی ڕێکخراوەکانی فورات و باشوورەوە دەرچووە، کاندیدکردنی سەبار ئەلمەشھەدانی بووە بۆ ئەوەی ببێتە سەرپەرشتیاری ڕێکخراوەکانی پارێزگاکانی بەسرە و زیقار، واسیت، بابل، کەربەلا، نەجەف، قادیسیە، میسان، و موسەنا. عەلی ئەلڕەیح ئەلسەنھوری، ئەندامی فەرماندەیی نیشتمانیی ڕای گەیاند، سەبار ئەلمەشھەدانی وەک ئەمینداری کاتی فەرماندەیی ھەرێمیی عێراق دەستنیشانکراوە تا ئەو کاتەی بارودۆخەکە دەگۆڕێت و مەرجی پێویست لەبەردەستدایە بۆ ئەوەی سەرکردایەتی بتوانێت یەکبگرێتەوە و لە ھەلومەرجی ئاساییدا کۆببێتەوە. ئەلسەنھوری ڕای گەیاندووە کە لەنێو بڕوانامەکانی ئەلمەشھەدانی بۆ فەرماندەیی ھەرێم ئەوەیە کە ئەلمەشھەدانی ئەندامی فەرماندەیی نیشتمانییە و لە ناوخۆی وڵاتدا ئامادەیە. سەرپەرشتیی ڕاستەوخۆی بەسەر ڕێکخستنەکەدا دەکرد و سەرپەرشتی کۆبوونەوەکانی فەرماندەیی ھەرێمی لە ناوخۆی وڵاتدا دەکرد لەسەر ڕاسپاردەی سکرتێری گشتیی حیزب.

 سەرچاوەکان 

 سەرچاوەکان